Uutisissa: Yhdysvallat alkaa vetäytyä Afganistanista.
Tulevatko talebanit ja al-Qaida-järjestö takaisin?
Miten se vaikuttaa naisten ja vähemmistöuskontojen oikeuksiin?
Ja: Kohtalon yö. Muslimit viettävät ramadanin viimeistä viikkoa -
paastoten ja rukoillen entistä kiivaammin.
Kuka on valkopukuinen mies, joka ilmestyy heille unissa?
Ja: Elämän henkäys. Intia taistelee covid-kriisiä vastaan.
Kristillinen järjestö toimittaa kaivattua lääkehappea.
KRISTILLISEN MAAILMAN UUTISET
Hei ja tervetuloa seuraamaan uutisia! Olen George Thomas.
USA:n vetäytymisellä Afganistanista on kauaskantoisia seurauksia.
Se voi merkitä naisten oikeuksien ja uskonnonvapauden kaventumista -
mutta myös globaalin terrorismin lisääntymistä.
Rouva Sadat pakeni talebanin valtaannousua Iraniin 20 vuotta sitten.
Iranissa media näytti Afganistanin tuhoa ja sotaa.
Taleban herätti ihmisissä kauhua.
Hän palasi 10 vuotta sitten kotiin ja avasi kauneushoitolan Kabuliin.
Nyt hän pelkää talebanin paluuta.
Menestys ei tullut helpolla. Olen työskennellyt kovasti.
Jos taleban palaa ja kieltää meiltä työnteon, -
joudun pakenemaan taas Iraniin.
Kauneushoitolan meikkaajat ja asiakkaat pelkäävät sharian paluuta.
Ankarat sharialait kohdistuivat usein tyttöihin ja naisiin.
Emme halua vanhaa Afganistania. En nähnyt talebania mutta pelkään heitä.
Kongressiedustaja Mike Waltz uskoo vahvasti, -
että talebanin valtaannousu johtaa myös al-Qaidan uuteen tulemiseen.
Pelkään talebanin valtaannousua ja uudelleen elpyvää al-Qaidaa, -
joka iskee Yhdysvalloissa.
Kun Obaman hallinto vetäytyi Irakista liian hätäisesti, -
se johti Isisin nousuun ja iskuihin eri puolilla Eurooppaa -
ja Isisin innoittamiin iskuihin USA:ssa.
Waltz on republikaani ja ansioitunut erikoissotilas Floridasta.
Hänellä on takanaan useita komennuksia Afganistanissa.
Hän pelkää tuhansien afgaanien puolesta, -
jotka työskentelivät amerikkalaisten rinnalla.
Kaikki ne, jotka ovat taistelleet rinnallamme ääriaineksia vastaan, -
joutuvat nyt talebanien takaa-ajamiksi.
Monet ovat ottaneet paniikissa yhteyttä minuun.
Kabulissa afgaanit voivat vain toivoa ja rukoilla rauhaa.
Autopommi tappoi itsemurhaiskussa 21 ihmistä tällä viikolla.
Pelkään räjähdyksiä, tappamisia, ryöstöjä, varkauksia, -
työttömyyttä ja epävarmaa tulevaisuutta.
Afgaaniviranomaiset yrittävät rauhoitella kansaa.
USA:n on määrä vetäytyä 11. syyskuuta mennessä.
Minun ja kaikkien afgaanien toivo on rauha.
Toivon, että Afganistaniin tulee rauha.
Vastaava kirjeenvaihtaja Gary Lane kysyi hiljattain -
alueella pitkään työskennelleeltä lähetiltä -
USA:n vetäytymisen seurauksista.
Mitä USA:n vetäytyminen tarkoittaa Afganistanin kansalle -
ja pienelle kristittyjen yhteisölle? Siitä tulee kertomaan John Weaver.
Hän on palvellut afganistanilaisia usean vuoden ajan.
Hän on kirjoittanut kirjan lähetystyöstä sodan runtelemassa Afganistanissa -
ennen WTC-iskuja ja niiden jälkeen.
Afganistanin hallinnon johtajat ja armeijan edustajat ovat sanoneet, -
että he pärjäävät talebania vastaan itsenäisesti. Mitä mieltä sinä olet?
Keskustelin juuri Zoomissa seurakuntien johtajien kanssa siellä.
He sanovat, että armeijan on vaikea pitää kuria syrjäseuduilla, -
mutta kaupungeissa, kuten Mazarissa, Kabulissa ja Heratissa, -
poliisi ja afgaaniarmeija on yhä näkyvämmin läsnä.
He ovat toisinaan yrittäneet pitää talebanin kurissa, -
mutta vain aika näyttää, miten siinä lopulta käy.
Mitä voit kertoa muslimitaustaisista uskovista Afganistanissa?
Heitä on tuhansia. Meiltä usein kysytään, tiedämmekö, miten monta.
Vastaamme aina, että ei riittävästi.
Mutta maassa on joitain tuhansia muslimitaustaisia uskovia.
He seuraavat ja rakastavat Jeesusta ja kokoontuvat kodeissa.
Se leviää hitaasti, mutta se on heille vaarallista ja vaikeaa.
Rukoillaan heidän puolestaan ja tuetaan heitä. Evankeliumi on vastaus.
Rauha on vastaus. Jumalan valtakunta on vastaus.
Uskomme, että hapatteen lailla evankeliumi leviää -
maan jokaiseen 34 provinssiin.
Mitä USA:n joukkojen vetäytyminen merkitsee kristityille?
Heitä pidetään luopioina, -
joten heidän henkensä on vaarassa joka tapauksessa.
Mitä vetäytyminen merkitsee heille ja evankeliumin etenemiselle maassa?
Aika näyttää, mutta jos taleban saa sanoa, -
he ilman muuta haluavat kiihdyttää vainoja entisestään -
kristittyä vähemmistöä vastaan.
Osa kristityistä voi päättää lähteä maasta.
Iranissa on herätys, ja se läikkyy myös Afganistaniin.
Ei tiedetä tarkalleen, miten muuttoliike vaikuttaisi maahan, -
mutta uskomme, että riittävästi kristittyjä jää -
olemaan suola ja valo Afganistanissa -
ja kestämään vainot ja vastustuksen, jos taleban saa lisää jalansijaa.
Kukaan ei voi pysäyttää Jumalaa ja Hänen Henkeään.
Uskomme, että Hänen Sanansa leviää Afganistanissa -
tulevien haasteiden keskelläkin.
Vaikka joukot lähtevät, Jumala jää. Siinä on paljon rukousaiheita.
Aivan. Jumala ei lakkaa tekemästä työtä.
Kannustamme kaikkia rukoilemaan. Nyt on ramadan.
Jumala tapaa ramadanin aikana ilmestyä muslimeille unissa ja näyissä.
Siitä tulee todistuksia kaiken aikaa.
Rukoillaan uskovien puolesta siellä, että evankeliumi leviäisi -
maan 34 maakunnassa ja kymmenien etnisten ryhmien -
ja kieliryhmien keskuudessa selvänä todistuksena.
Kiitos, John Weaver, -
lähetystyöstä Afganistanissa kertovan kirjan kirjoittaja.
Kuten John sanoi, islamin pyhä kuukausi ramadan päättyy lähipäivinä.
Kristityt rukoilevat muslimien puolesta.
Muslimit tapaavat etsiä läpimurtoa ramadanin "voiman yönä".
Kuten Wendy Griffith kertoo, tapahtuma sosiaalisessa mediassa -
esittelee Jeesuksen lopullisena päämääränä.
Sanoin: "Isä, jos pitää valita sinut tai Jeesus, valitsen Hänet."
Entiset muslimit kertovat, miten he löysivät Jeesuksen, -
ja rukoilevat, että muutkin kokisivat saman.
Kun ottaa Jeesuksen elämäänsä, kaikki muuttuu.
Nadine, Afshin ja Yasra kertovat muslimeille -
islamissa varttumisesta ja uudesta elämästä Kristuksessa.
Hän ei ole vihainen Jumala, joka loi minut mutta on vihainen minulle.
Hän loi minut rakkaudella.
Uncharted-järjestö ja CBN näyttävät yhdessä nämä todistukset -
sosiaalisessa mediassa ja suoratoistoalustoissa.
Tom Doylen mukaan muslimitaustaiset uskovat vastaavat kysymyksiin, -
rukoilevat muslimien puolesta ja neuvovat kristittyjä evankelioinnissa.
Miten he löysivät Kristuksen Iranissa tai Irakin Bagdadissa?
He kertovat todistuksensa.
He neuvovat lännen kristittyjä, miten tavoittaa muslimeja.
Miksi tämä on tärkeää islamin pyhässä ramadan-kuussa?
Ramadanin viimeinen viikko on erityisin koko ramadanissa, -
sillä silloin on kohtalon ja voiman yö, niin kuin muslimit sanovat.
Silloin he rukoilevat.
Sinä yönä Jeesus useimmin ilmestyy muslimeille unissa.
He etsivät Jumalaa, ja Jeesus vastaa pyyntöön.
Mies valkoisessa puvussa sanoo rakastavansa heitä -
ja kuolleensa heidän puolestaan ristillä.
Maailmassa arvioidaan olevan noin kaksi miljardia muslimia.
Yllättävä määrä löytää Jeesuksen yliluonnollisesti, Doyle sanoo.
Aloimme vasta 20 vuotta sitten ymmärtää ilmiötä, -
että Jeesus ilmestyy muslimeille unissa.
He etsivät omaa jumalaansa, ja yhtäkkiä Jeesus ilmestyi heille.
He etsivät, menivät nettiin ja katsoivat televisiota ja ohjelmaanne, -
kuuntelivat radiota ja löysivät muita uskovia.
Tämä viikko on heille tärkeä.
Haluamme varmistaa, että peitämme muslimit rukouksilla.
Miten katsojamme voivat seurata ohjelmaa?
Se näkyy CBN:n julkaisualustoilla ja Uncharted-järjestön alustoilla.
Katsojat voivat myös käydä sivustolla ifoundthetruth.com -
ja tutustua "Jeesus ja ramadan" -kampanjan vieraisiin tarkemmin.
Heidän todistuksensa ovat kuin nopeatempoisia jännitysromaaneja.
Ne kertovat siitä, miten Jumala pelasti heidät islamista valtakuntaansa.
Tämä on CBN:n, Uncharted- ja ifoundthetruth-järjestöjen -
ja rukoilevien ihmisten yhteistyötä.
Wendy Griffith, CBN News.
Voit seurata tapahtumaa ja kertoa siitä muille.
Se näkyy 8.―12. toukokuuta -
CBN Newsin sosiaalisen median ja Uncharted-järjestön alustoilla.
Lisätietoja on osoitteessa cbnnews.com.
Tulossa: Intia pandemian kourissa.
Kristillinen klinikka yrittää pitää potilaat hengissä.
Nyt se saa kipeästi kaivattua apua.
CBN:n tuotantoa: God Is For Us.
Jakeita pelastuksesta, rauhasta ja voitosta Roomalaiskirjeestä.
Levy on täynnä jakeita, jotka kertovat, miten tarvitsemme pelastusta, -
lunastuksen lahjaa Kristuksessa.
Saat englanninkielisen CD-levyn, -
joka sisältää jakeita pelastuksesta, rauhasta ja voitosta, -
kun ryhdyt kumppaniksi.
Koska me siis olemme uskosta vanhurskaiksi tulleet, -
niin meillä on rauha Jumalan kanssa -
meidän Herramme Jeesuksen Kristuksen kautta.
Valikoidut jakeet Roomalaiskirjeestä nostavat sinua -
ja kantavat vaikeina aikoina.
Toivon, että jakeet saavat täyttää mielesi ja sydämesi.
Ne muuttavat ajattelutapasi ja lisäävät uskoasi.
Soita ruudun numeroon tai käy kotisivuillamme tänään.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas! Intia yrittää torjua maata runtelevaa pandemiaa.
Uusien päiväkohtaisten tartuntojen määrä on kavunnut jo 400 000:een.
Tilannetta pahentaa maanlaajuinen pula lääkehapesta.
Tartuntalukujen kasvun myötä -
lääkehapen tarve on seitsenkertaistunut.
Lääkehapen kysyntä on vilkastuttanut mustan pörssin kauppaa.
Hinnat ovat nousseet jopa 300―400- kertaisiksi. Sitä kaivataan kipeästi.
Operaatio Siunauksen Victor Emmanuel kuuluu tiimiin, -
joka vie 150 lääkehappipulloa -
Philadelphia Ambala -lähetyssairaalaan.
Näillä happipullolla voidaan hoitaa lähes 950:tä covid-potilasta.
Tämä on suuri siunaus potilaille, jotka tulevat tähän sairaalaan.
Sairaalan perusti amerikkalainen lähetti vuonna 1887.
Se on virallinen koronasairaala. Potilaita on satoja.
Sairaalan johtaja kertoo, että maanlaajuinen pula lääkehapesta -
vain pahentaa kriisiä.
Kun tulee potilaita, joilla on happivajaus, se on iso ongelma.
Meidän täytyy jopa käännyttää potilaita pois.
Sadiq sanoo, että virus tappaa monia intialaisia, myös monia kristittyjä.
Koronaan on kuollut jo yli 230 000 ihmistä.
Luku voi kaksinkertaistua lähiviikkoina.
Potilaat saavat sairaalasta muutakin kuin hoitoa, Sadiq kertoo.
Rukoilemme potilaiden puolesta 3―4 kertaa päivässä.
Potilaat kokevat, että sairaalassa toimii Jumalan voima.
Intian terveysasiantuntijat kiittävät presidentti Bidenia -
tuesta koronarokotteiden patenttisuojasta luopumiselle.
Emmanuel kannustaa muistamaan Intiaa tänä aikana.
Kaikkialla on kärsimystä.
Rukoilkaa intialaisille terveyttä, Jumalan lohdutusta ja rauhaa.
He todella tarvitsevat rukouksiamme.
Ajantasaisia uutisia Intiasta ja seurakunnan työstä maailmalla -
on kotisivuillamme cbnnews.com.
Amerikkaa avaa oviaan leveämmälle.
Se vastaanottaa kymmeniätuhansia maahan pääsyä odottavia pakolaisia.
Presidentti Biden aikoo nelinkertaistaa kiintiön -
presidentti Trumpin historiallisen alhaisesta 15 000:sta 62 500:aan.
Uskontotaustaiset pakolaisia auttavat järjestöt ovat tyytyväisiä päätökseen.
Tämä lähettää oikeaa sanomaa, että USA on taas avoin pakolaisille.
Yksi tällainen ryhmä on Bethany Christian Services, -
joka joutui supistamaan toimintaansa, kun pakolaismäärä väheni.
Palusky kertoo seurakuntien alkaneen varautua pakolaisiin -
Bidenin astuttua virkaan.
Uskovina Jeesuksen seuraajina on hyvä uutinen, -
että seurakunnat odottavat voivansa palvella pakolaisia.
Meidät on kutsuttu auttamaan leskeä, orpoa ja muukalaista.
Valkoinen talo aikoo kasvattaa kiintiötä 125 000 pakolaiseen -
seuraavana tilivuotena.
Kanadassa poliisi on ratsannut ja jopa sulkenut useita kirkkoja -
koronarajoitusten rikkomisen vuoksi. Lainvalvojia on kritisoitu.
Kanada punnitsee uskonnonvapautta kansanterveydellisiä huolia vasten.
Kanadalaispastori voi joutua vankilaan, -
koska hän on vastustanut hallinnon koronarajoituksia.
Puolalaislähtöinen pastori Autur Pawlowski Calgarystä -
sai määräyksen noudattaa sääntöjä. Muuten kirkko suljetaan.
Tarkkailijoiden mukaan pastori James Coates Edmontonista -
joutui 35 päiväksi vankilaan, sillä hän ei noudattanut vastaavaa määräystä.
Pawlowski sai kansainvälistä huomiota, -
kun poliisi teki pääsiäisenä hänen kirkkoonsa koronaratsian.
Häipykää täältä heti! En halua kuulla. Ulos!
Pastori vastustaa yhä kirkossa vierailevia viranomaisia.
Poliisi saattaa nyt pidättää hänet.
Pastori Coates vastaa nyt oikeudessa koronamääräysten rikkomisesta.
Seurakunnan piti etsiä uudet tilat poliisin aidattua kirkon.
Sittemmin mielenosoittajat purkivat aidan.
Ontariossa poliisi keskeytti jumalanpalveluksen, -
vaikka seurakunta yritti noudattaa koronarajoituksia.
Seurakunta kuvaili poliisia kovakouraiseksi.
Rauhaa turvaavan poliisin tehtävä -
on suojella ja palvella.
Niin ei tapahtunut.
Poliisin toiminnassa kävi ilmi agenda, -
että he halusivat toimeenpanna jonkin lain, -
josta he olivat tehneet tulkinnan, ja mielestäni se oli väärä tulkinta.
Pastori John Arnott "Catch the Fire" -järjestöstä ja Toronton siunauksesta -
tuki Robertsia. Uskonnonvapautta pitää kunnioittaa, hän sanoo.
Annamme terveysviranomaisten sanella poliittisille johtajille, -
miten homma pitää hoitaa.
Neuvoisin poliisia kohtelemaan hellävaroen näitä asioita -
ja antamaan ihmisten olla.
Dale Hurd, CBN News.
Tulossa: Netanjahu on ollut vallassa yli kymmenen vuotta.
Joutuuko hän nyt syrjään?
Tämä ja paljon muuta Israel-katsauksessa.
Pääkaupunki Washingtonista rehellisiä raportteja, -
haastatteluja ja analyysejä.
Konkaritoimittajat David Brody, John Jessup, Jenna Browder -
ja Eric Philips kertovat pääuutiset politiikan saralta.
Energia-alan säädöksillä on valtavia vaikutuksia talouteen.
Luotettavia uutisia.
Puolustamme heikoimpia ja avuttomimpia.
Faith Nation arki-iltaisin (EST).
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
"God Is For Us" -taltiointi Pat Robertsonilta.
Ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme.
Vähennä stressiä ja ahdistusta miettimällä Jumalan lupauksia.
Soita ruudun numeroon tai käy kotisivuillamme -
ja ryhdy CBN:n kumppaniksi, niin saat levyn "God Is For Us".
Hei taas! Israelin pääministeri Benjamin Netanjahun poliittinen ura -
saattaa päättyä, jos hänen poliittiset vastustajansa löytävät yhteissävelen.
Emily Jones jatkaa Jerusalemista.
ISRAELIN UUTISKATSAUS
Tervetuloa seuraamaan katsausta Israelin ja Lähi-idän tapahtumiin.
Benjamin Netanjahun kausi Israelin pääministerinä voi olla pian ohi.
Maan presidentti valitsi Jair Lapidin keskustapuolue Jesh Atidista -
yrittämään hallituksen muodostamista Netanjahun epäonnistuttua.
Israelilaisia on jo aikakin muistuttaa, että valinta on meidän.
Muutoskyky on meidän käsissämme.
Olemme luomassa valtaa pitävää hallitusta.
Lapid tarvitsee taakseen oikeiston, vasemmiston ja keskustan edustajia.
He ovat eripuraisia monesta asiasta -
mutta yhtä mieltä Netanjahun syrjäyttämisestä.
Jos se onnistuu, Netanjahun 12-vuotinen pääministerikausi on ohi.
Israel toipuu katastrofista, joka oli rauhanajan pahimpia.
Peräti 45 ihmistä tallautui kuoliaaksi ja yli 150 ihmistä loukkaantui -
uskonnollisessa juhlassa Pohjois-Israelissa.
Videolla näkyy, miten väki pakkautuu vaarallisen ahtaaseen käytävään.
Näimme, kuinka ihmisiä kaatui. Jotkut alkoivat tallautua.
Israelissa pidettiin surupäivä.
Jerusalemin Vanhankaupungin muurit valaistiin uhrien muistoksi.
Viranomaiset tutkivat onnettomuutta.
Israel lähettää lääkintätarvikkeita Intiaan -
avuksi taistelussa koronakriisiä vastaan.
Koneisiin lastattiin hengittämistä tukevia tarvikkeita, -
kuten hengityskoneita ja happigeneraattoreita.
Tämä on jälleen uusi merkkipaalu -
katkeamattomassa siteessä Israelin ja Intian välillä.
Israel ja Intia ovat vahvoja liittolaisia ja läheisiä ystäviä.
Monet muutkin maat ovat lähettäneet apua Intiaan.
Lisää uutisia Jerusalem Dateline -ohjelmassa osoitteessa cbn.com.
Kiitos, Emily. Katkon jälkeen maailman johtaja puhuu toivostaan -
evankeliumin levittämisessä.
CBN NEWSIN TUOTANTOA: RUKOUSLINKKI
Taivaan Isä, kiitos Henkesi työstä, -
jossa Raamattua viedään julkisiin kouluihin.
KUUMIA PUHEENAIHEITA. REHELLISTÄ PUHETTA.
SUORA RUKOUSLÄHETYS
Katso Rukouslinkki tiistaiaamuisin CBN:n uutiskanavalta.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
"God Is For Us" ― erikoistaltiointi Pat Robertsonilta.
Jos Jumala on meidän puolellamme, kuka voi olla meitä vastaan?
Pat Robertson lukee jakeita pelastuksesta, rauhasta ja voitosta.
Mutta näissä kaikissa me saamme jalon voiton hänen kauttansa, -
joka meitä on rakastanut.
Soita ruudun numeroon tai käy sivulla cbn.com -
ja ryhdy CBN:n kumppaniksi, niin saat "God Is For Us" -CD-levyn.
Vahvista uskoasi ja vähennä stressiä ja ahdistusta -
miettimällä Jumalan lupauksia.
Ei korkeus eikä syvyys, eikä mikään muu luotu -
voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme.
Soita ruudun numeroon tai käy sivulla cbn.com -
ja hanki CD-levy jo tänään.
Saatavana nyt.
Lopuksi: Entinen ulkoministeri Mike Pompeo oli hiljattain -
CBN-kanavan johtajan ja Klubi 700 -juontajan Pat Robertsonin vieraana.
Keskustelun päätteeksi Pat esitti hänelle kysymyksen -
kristinuskon kasvusta Kiinassa ja ympäri maailman. Seuraavaksi.
Olen ajatellut, että Kiinasta tulee maailman suurin kristitty maa.
Näimme monien tulevan Herran luo Kiinassa. Se oli valtavaa.
Siellä näyttää olevan herätys.
Rohkaiseeko sinua, että niin monet tulevat Herran luo?
Maailmassa on hengellinen herätys.
Niin on. Näen sen monissa paikoissa.
Näin sen Afrikassa ja Etelä-Amerikassa.
Olen varma, että Henki vaikuttaa myös Kiinassa, -
vaikka autoritaarinen hallinto yrittää torjua sitä -
ja kieltää kotikirkkoja toimimasta.
Olen varma, että kiinalaiset näkevät vielä Herran sankoin joukoin.
Jumala koskettaa sydämiä ja muuttaa ihmisten elämää ympäri maailmaa.
Sen vuoksi olen hyvin toiveikas.
Ehdottomasti. Jumala koskettaa ihmisten elämää kaikkialla.
Me täällä kerromme teille siitä -
Afganistanista aina Pohjois-Afrikan rannoille.
Jumala toimii, ja meillä on etuoikeus kertoa siitä viikko toisensa jälkeen.
Tässä kaikki tältä erää. Näkemiin ja Jumalan siunausta!
Suomennos: Marianne Tenetz